Ο **Γιαν φαν Κέσσελ** (φλαμανδικά: *Jan van Kessel*, βάπτιση 5 Απριλίου 1626, Αμβέρσα – 17 Απριλίου 1679, Αμβέρσα) ήταν Φλαμανδός ζωγράφος νεκρών φύσεων και εγγονός του Γιαν Μπρίγκελ του πρεσβύτερου.

Βιογραφία
---------

Κήπος με πανσέδες και έντομα, 1679
Ο Γιαν φαν Κέσσελ γεννήθηκε σε οικογένεια καλλιτεχνών και ήταν μέλος της διάσημης «δυναστείας» ζωγράφων της οικογένειας Μπρίγκελ. Ο καλλιτέχνης ήταν γιος του Χιερόνυμους φαν Κέσσελ του πρεσβύτερου και της Πασκάσια Μπρίγκελ, θυγατέρας του Γιαν Μπρίγκελ του πρεσβύτερου. Ήταν, συνεπώς, εγγονός του Γιαν Μπρίγκελ.

Ως αποτέλεσμα του να έχει γεννηθεί στην οικογένεια αυτή, εκπαιδεύτηκε καλλιτεχνικά από μέλη της, τα οποία, όπως αυτός, ήταν όλα καλλιτέχνες. Ήταν μαθητής του μεγαλύτερου αδελφού του Χιερόνυμους φαν Κέσσελ του νεότερου και του θείου του, Γιαν Μπρίγκελ του νεότερου.

Έγινε μέλος στη Συντεχνία του Αγίου Λουκά της Αμβέρσας το 1644 ως "blomschilder" (ζωγράφος ανθέων). Ο Φλαμανδός βιογράφος [Κορνέλις ντε Μπι]] περιέλαβε τον φαν Κέσσελ στο βιβλίο του σχετικά με τους Φλαμανδούς ζωγράφους "Het Gulden Kabinet". Ο Άρνολντ Χαουμπράκεν τον επαινούσε για την κομψότητα των πινάκων του με άνθη, για τους οποίους έγινε γνωστός κατά τη διάρκεια της ζωής του.

Ως μέλος της οικογένειας Μπρίγκελ, συνέχισε να εκπαιδεύει άλλους καλλιτέχνες, ανάμεσα στους οποίους και άλλα μέλη της οικογένειάς του. Μαθητές του διετέλεσαν οι γιοι του Γιαν φαν Κέσσελ ο νεότερος και Φέρντιναντ φαν Κέσσελ.
  

Νεκρή φύση με ψάρια

Έργο
----

Ο Γιαν φαν Κέσσελ ειδικευόταν σε πίνακες μικρής κλίμακας με θέματα που συγκέντρωνε από τον φυσικό κόσμο, όπως νεκρές φύσεις με άνθη και αλληγορικές σειρές που αναπαριστούσαν το ζωικό βασίλειο, τα τέσσερα στοιχεία, τις αισθήσεις ή τμήματα του Κόσμου. Παθιασμένος με τη λεπτομέρεια, ο φαν Κέσσελ εργαζόταν εκ του φυσικού και χρησιμοποιούσε εικονογραφημένα επιστημονικά κείμενα ως πηγές για να προσθέτει στους πίνακές του αντικείμενα που φιλοτεχνούσε με επιστημονική λεπτομέρεια.

Ζωγράφισε πολλά ζώα (ιδιαίτερα έντομα) και άνθη, καθώς και μερικές βιβλικές και μυθολογικές σκηνές. Η επιλογή του θέματός του στηριζόταν στο αν σε αυτό μπορούσαν να προστεθούν ζώα ή άνθη.

Επηρεάστηκε από τον Ντάνιελ Σέγκερς και τον επιστημονικό νατουραλισμό του Γιόρις Χούφναχελ (Joris Hoefnagel), ιδιαίτερα από τις σπουδές του Χούφναχελ στα άνθη και στα έντομα.

Φωτοθήκη
--------

* Αυτόγραφο δημιουργημένο από έντομα και κάμπιες*Αυτόγραφο δημιουργημένο από έντομα και κάμπιες*
* Έντομα και Πεταλούδες*Έντομα και Πεταλούδες*
* Έντομα, Πεταλούδες και Άνθη*Έντομα, Πεταλούδες και Άνθη*
* Έντομα*Έντομα*
* Έντομα*Έντομα*
* Τριαντάφυλλα, τουλίπες και άλλα άνθη*Τριαντάφυλλα, τουλίπες και άλλα άνθη*
* Νεκρή φύση*Νεκρή φύση*
* Μάσκες φτιαγμένες από κοχύλια.*Μάσκες φτιαγμένες από κοχύλια*.
* Νεκρή φύση*Νεκρή φύση*
* Εξαφανισμένα ζώα ή  Οι τέσσερις γωνίες του Κόσμου. περ. 1655-60*Εξαφανισμένα ζώα* ή *Οι τέσσερις γωνίες του Κόσμου*. περ. 1655-60
* Νεκρή φύση με ψάρια στην ακροποταμιά*Νεκρή φύση με ψάρια στην ακροποταμιά*
* Νεκρή φύση*Νεκρή φύση*
* Σκηνή στο λιμάνι με ψάρια*Σκηνή στο λιμάνι με ψάρια*
* Οι Σαπουνόφουσκες - Νεκρή φύση από τους Κέσσελ και Τένιερς. Ο περιβάλλων ανθοστέφανος είναι του Κέσσελ, το κεντρικό τμήμα αποδίδεται στον Ντάβιντ Τένιερς τον νεότερο*Οι Σαπουνόφουσκες* - Νεκρή φύση από τους Κέσσελ και Τένιερς. Ο περιβάλλων ανθοστέφανος είναι του Κέσσελ, το κεντρικό τμήμα αποδίδεται στον Ντάβιντ Τένιερς τον νεότερο

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2 3  *The Fine Art Archive*. cs.isabart.org/person/63363. Ανακτήθηκε στις 1  Απριλίου 2021.
2. 1 2 3  (Ολλανδικά) *RKDartists*. 44093. Ανακτήθηκε στις 6  Σεπτεμβρίου 2017.
3. ↑  «Johan heer van Kessel». *Biografisch Portaal*. 00362185.
4. ↑  (Αγγλικά) *Union List of Artist Names*. 5  Απριλίου 2019. 500029504. Ανακτήθηκε στις 14  Μαΐου 2019.
5. ↑  *The Fine Art Archive*. cs.isabart.org/person/58734. Ανακτήθηκε στις 1  Απριλίου 2021.
6. 1 2  (Αγγλικά) *Union List of Artist Names*. 5  Απριλίου 2019. 500029504. Ανακτήθηκε στις 21  Μαΐου 2021.
7. 1 2 3 4 5  Jan van Kessel (I)[*νεκρός σύνδεσμος*] στο Ολλανδικό Ίδρυμα Ιστορίας της Τέχνης (Ολλανδικά)
8. ↑  Johannes van Kessel, page 409, in Het Gulden Cabinet, 1662
9. ↑  Johannes van Kessel biography in *De groote schouburgh der Nederlantsche konstschilders en schilderessen* (1718) by Arnold Houbraken, με επιμέλεια από την Ψηφιακή Βιβλιοθήκη της Ολλανδικής Λογοτεχνίας (Ολλανδικά)
10. ↑  Jan van Kessel on Venetian Red

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαν φαν Κέσσελ ο πρεσβύτερος** |

* Works at PubHist
* Vermeer and The Delft School, a full text exhibition catalog from The Metropolitan Museum of Art, which contains material on Jan van Kessel, senior

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7660683
* LCCN: no2011036185
* ISNI: 0000 0001 1591 8234
* GND: 121859223
* SUDOC: 167585940
* BNF: cb149767096 (data)
* BPN: 00362185
* ULAN: 500029504
* NKC: xx0307691
* KulturNav: id
* RKD: 44093

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |